CELEX: 62011CN0257
Language: da
Date: 2011-05-26 00:00:00
Title: Sag C-257/11: Anmodning om præjudiciel afgørelse indgivet af Curtea de Apel București (Rumænien) den 26. maj 2011 SC Gran Via Moinești Srl mod Agenția Națională de Administrare Fiscală (ANAF), Administrația Finanțelor Publice București

13.8.2011   
            
            
               DA
            
            
               Den Europæiske Unions Tidende
            
            
               C 238/4
            
         Anmodning om præjudiciel afgørelse indgivet af Curtea de Apel București (Rumænien) den 26. maj 2011 SC Gran Via Moinești Srl mod Agenția Națională de Administrare Fiscală (ANAF), Administrația Finanțelor Publice București
   (Sag C-257/11)
   2011/C 238/08
   Processprog: rumænsk
   
      Den forelæggende ret
   
   Curtea de Apel București
   
      Parter i hovedsagen
   
   
      Sagsøger: SC Gran Via Moinești Srl
   
      Sagsøgt: Agenția Națională de Administrare Fiscală (ANAF), Administrația Finanțelor Publice București
   
      Præjudicielle spørgsmål
   
   
               1)
            
            
               Skal et momspligtigt handelsselskabs erhvervelse af bygninger, som skal nedrives, og den grund, hvorpå disse bygninger er opført, med henblik på opførelse af et boligkompleks opfattes som indledende aktiviteter, dvs. en investeringsomkostning afholdt til opførelse af et boligkompleks, der er berettiget til fradrag af moms af de erhvervede bygninger i lyset af artikel 167 og 168 i Rådets direktiv 2006/112/EF af 28. november 2006 om det fælles merværdiafgiftssystem (1)?
            
         
               2)
            
            
               Er nedrivning af bygninger, som erhverves sammen med den grund, hvorpå disse bygninger er opført — med henblik på opførelse af et boligkompleks på den samme grund — omfattet af regulering af moms af de erhvervede bygninger i medfør af artikel 185, stk. 2, i Rådets direktiv 2006/112/EF af 28. november 2006 om det fælles merværdiafgiftssystem?
            
         
      (1)  EUT L 347, s. 1.